Arranca l’Escola d’Estiu 2025
2025-07-24

El dijous 19 de juny, l’Escola d’Estiu de Burjassot ha començat en les instal·lacions del CEIP Miguel Bordonau. El projecte d’oci i temps lliure, impulsat per l’Ajuntament de Burjassot, a través de les Regidories de Cultura i Joventut, dirigides per Javier Naharros, tindrà lloc fins al 31 de juliol.

Dirigida als xiquets i xiquetes de Burjassot d’edats compreses entre 4 i 17 anys, al llarg d’estes setmanes realitzaran tot tipus d’activitats que combinen tallers educatius, jocs i dinàmiques en grup, juntament amb eixides a l’aire lliure pel municipi de Burjassot com ara al parc, a la piscina o al Centre Cultural Tívoli, tot això supervisat per l’equip de monitors i monitores responsables.

Amb esta iniciativa, l’Ajuntament de Burjassot es compromet amb l’educació, la infància i el desenvolupament educatiu fora de les aules, fomentant així espais de convivència per als més xicotets i de conciliació per a les famílies.